Konstantin Sjabanov

Konstantin Georgijevitsj Sjabanov (russisk Константин Георгиевич Шабанов, født 17. november 1989 i Pskov) er en russisk hekkeløper. Han ble juniorverdensmester på 110 meter hekk i 2008, og russisk mester på hekkesprint innendørs i 2011. 

 Karriere som junior 
Sjabanov ble juniorverdensmester på 110 meter hekk i 2008, da han vant gull ved junior-VM i friidrett 2008 i Bydgoszcz i Polen, foran Booker Nunley og Keiron Stewart.IAAF - World Junior Championships in Athletics 2008 - Results 07-13-2008 - 110m Hurdles (99.0cm) M Final , besøkt 30. april 2012. Han løp på 13,27, årsbeste i verden for juniorer. 

Året etter deltok han ved U23-EMi friidrett 2009. Her løp han på 13,87 i sitt kvalifiseringsheat, og kom på femteplass i dette heatet, og nådde ikke finalen. Artur Noga vant denne øvelsen. 

 Karriere som senior 
I mars 2009 deltok han ved EM innendørs i Torino i Italia, men han ble ikke kvalifisert til semifinalen. Han hadde den 17. beste tiden totalt i kvalifiseringsheatene. Også ved EM i friidrett 2010 i Barcelona ble han slått ut i kvalifiseringsheatet, med tiden 13,73, som holdt til femteplass i sitt kvalifiseringsheat. 

Ved EM i friidrett innendørs 2011 i Paris kvalifiserte han seg til finalen på 60 meter hekk, der han endte på femteplass med tiden 7,61. Også ved VM i friidrett innendørs 2012 nådde han finalen på 60 meter hekk, og kom på femteplass med tiden 7,60. 

 Referanser 

 Eksterne lenker 

  Profil hos Rusathletics

Kategori:Russiske hekkeløpere
Kategori:Deltakere for Russland under Sommer-OL 2012
Kategori:Friidrettsutøvere under Sommer-OL 2012
Kategori:Personer fra Pskov
Kategori:Fødsler i 1989